Hvalfjarðargöng verða opin um næstu helgi eins og venjulega . Spölur kynnti og auglýsti að göngin yrðu lokuð vegna malbikunar frá kl. 20 að kvöldi föstudags 10. apríl til mánudagsmorguns 13. apríl . Nú hefur verið hætt við þessa lokun . Fyrirhuguðum malbikunarframkvæmdum hefur verið frestað um óákveðinn tíma vegna slæms veðurútlits , segir á vef Spalar . Veðurspá fyrir helgina er svo óhagstæð óhjákvæmilegt er að slá framkvæmdum á frest . Göngin verða því opin eins og ekkert hafi í skorist alla næstu helgi . " Við hættum við að loka göngunum fyrst og fremst vegna tillitsemi við öryggi vegfarenda sem þyrftu þá að keyra um Hvalfjörð . Það er útlit fyrir frost og mikla hálku . Því verður erfitt að aka fyrir fjörð . Þá er vissara að hafa göngin opin , " segir Marinó Tryggvason öryggisfulltrúi hjá Speli . Tilkynning um malbikun og lokun verður birt þegar nýr framkvæmdatími hefur verið ákveðinn .